proxectonos/corpus_dominio_legal_administrativo_tmp huggingface dataset:
RESOLUCIÓN do 27 de febreiro de 2017 pola que se dá publicidade á resolución de concesión das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 06/03/2017

Mediante Resolución conxunta do 14 de outubro de 2016 publicouse o acordo da Axencia para a Modernización Tecnolóxica de Galicia (Amtega) e do Consello de Dirección do Instituto Galego de Promoción Económica (Igape), que aprobou as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 (DOG núm. 204, do 26 de outubro) e procedeuse a súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, e substituirase a notificación individual pola publicación no
Diario Oficial de Galicia
e na páxina web do Igape no enderezo www.tramita.igape.es.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución de concesión de data do 13.2.2017 da Dirección Xeral da Amtega, correspondente á segunda convocatoria das axudas para os servizos de Empresa Dixital e da resolución de concesión de data do 17.2.2017 da Dirección Xeral do Igape, correspondente á segunda convocatoria das axudas para os servizos de Industria 4.0, do programa Re-accionaTIC, cofinanciado polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. As resolucións de data do 13.2.2017 e do 17.2.2017 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñer un recurso de reposición ante a persoa titular da Dirección Xeral da Amtega, no caso de servizos de Empresa Dixital, ou da Dirección Xeral do Igape, no caso de servizos de Industria 4.0, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 27 de febreiro de 2017
DECRETO 22/2017, do 16 de febreiro, polo que se aproba o cambio de titularidade da estrada provincial EP-2001 O Calvario-A Garrida, treito igrexa de Beade-A Garrida (PO-330), lugar do Porto, entre o regato Quintián e o número 77, a prol do Concello de Vigo.
Consellería de Infraestruturas e Vivenda — III. Outras disposicións — 06/03/2017

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellaría competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
A Deputación Provincial de Pontevedra solicita á Consellería de Infraestruturas e Vivenda o cambio de titularidade a prol do Concello de Vigo da estrada provincial EP-2001 O Calvario-A Garrida, treito igrexa de Beade-A Garrida (PO-330), lugar do Porto, entre o regato Quintián e o número 77.
O día 30.12.2016, o Concello de Vigo e a Deputación Provincial de Pontevedra asinaron un convenio de colaboración no cal ambas as administracións poñen de manifesto a súa conformidade ao cambio de titularidade proposto.
De conformidade co anteriormente exposto, por proposta da conselleira de Infraestruturas e Vivenda, e logo de deliberación do Consello da Xunta de Galicia na súa reunión do día dezaseis de febreiro de dous mil dezasete,
Artigo 1
Apróbase o cambio de titularidade a prol do Concello de Vigo da estrada provincial EP-2001 O Calvario-A Garrida, treito igrexa de Beade-A Garrida (PO-330), lugar do Porto, entre o regato Quintián e o número 77.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Vigo deberá modificar o seu catálogo de estradas para incluír o cambio de titularidade a que se refire o presente decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no Diario Oficial de Galicia. A entrega dos bens formalizarase no prazo dos dous meses seguintes a esta publicación, mediante a sinatura da correspondente acta de entrega.
Artigo 4
Corresponderanlle ao Concello de Vigo, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, dezaseis de febreiro de dous mil dezasete
EXTRACTO da Orde do 27 de xaneiro de 2017 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios en réxime de propiedade horizontal, radicadas na Comunidade Autónoma de Galicia (Plan Renove de ascensores), e se convocan para o ano 2017 (código do procedemento IN532A).
Consellería de Economía, Emprego e Industria — III. Outras disposicións — 06/03/2017

BDNS (Identif.): 333913.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
Comunidades de propietarios de edificios de vivendas en réxime de propiedade horizontal, radicadas na Comunidade Autónoma de Galicia e legalmente constituídas, de acordo cos artigos 2 e 5 da Lei 49/1960, do 21 de xullo, sobre propiedade horizontal.
Segundo. Obxecto
Incentivar a renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal.
Terceiro. Bases reguladoras
Orde do 27 de xaneiro de 2017 pola que se establecen as bases reguladoras para a concesión, en réxime de concorrencia non competitiva, de subvencións destinadas á renovación total ou parcial de ascensores existentes pertencentes a comunidades de propietarios de edificios de vivendas en réxime de propiedade horizontal, radicadas na Comunidade Autónoma de Galicia (Plan Renove de ascensores), e se convocan para o ano 2017 (código do procedemento IN532A).
Publicadas no
Diario Oficial de Galicia.
Cuarto. Contía
Importe total da convocatoria: 700.000,00 €.
Contía das axudas: 50 % do investimento subvencionable por ascensor, cun máximo de 10.000,00 € por ascensor e 20.000,00 € por comunidade de propietarios.
Quinto. Prazo de presentación de solicitudes
Tres meses contados desde o día seguinte ao da publicación da Orde do 27 de xaneiro de 2017 no
Diario Oficial de Galicia
, agás que se produza o suposto de esgotamento de crédito. Neste caso informarase do peche adiantado do prazo de solicitude a través da páxina web da Dirección Xeral de Enerxía e Minas e no
Diario Oficial de Galicia
.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 27 de xaneiro de 2017
RESOLUCIÓN do 16 de febreiro de 2017, da Xefatura Territorial da Coruña, pola que se delegan determinadas funcións en materia de recoñecemento de interese sanitario para actos de carácter científico no xefe/a do Servizo de Xestión.
Consellería de Sanidade — III. Outras disposicións — 06/03/2017

A Orde do 27 de decembro de 2016 pola que se regula o recoñecemento de interese sanitario para actos de carácter científico destinados a promover o estudo, difusión, promoción ou especialización das ciencias e técnicas relacionadas coa saúde atribúe, no seu artigo 7.1, á persoa titular da xefatura territorial da consellería con competencia en materia de sanidade da provincia onde se pretenda realizar o acto, reunión, congreso ou actividade, ou, en caso de cursos impartidos exclusivamente por medios telemáticos, á correspondente ao lugar onde estea a sede física da entidade organizadora, resolver, conceder ou denegar o recoñecemento do interese sanitario, logo de proposta do Servizo de Xestión.
Fai falta arbitrar medidas que permitan unha áxil implantación e desenvolvemento da tramitación electrónica deste procedemento de forma que se eviten atrasos ou demoras e, consecuentemente, a Xefatura Territorial da Consellería de Sanidade da Coruña considera oportuno delegar as funcións na materia de recoñecemento de interese sanitario no xefe/a do Servizo de Xestión co obxecto de conseguir unha maior simplificación e axilización dos procedementos administrativos.
Na súa virtude, en uso das facultades que me confire o artigo 19 do Decreto 41/2013, do 21 febreiro, polo que se establece a estrutura orgánica da Consellería de Sanidade, e conforme o disposto no artigo 9 da Lei 40/2015, do 1 de outubro, de réxime xurídico do sector público.
Artigo 1
Deléganse no xefe/a do Servizo de Xestión desta xefatura territorial as seguintes facultades:
a) Resolver, conceder ou denegar o recoñecemento do interese sanitario, unha vez vista a documentación presentada, cos informes e asesoramentos previos que considere pertinentes, e comprobado o cumprimento das condicións e requisitos que lle sexan de aplicación, establecidos na Orde do 27 de decembro de 2016 pola que se regula o recoñecemento de interese sanitario para actos de carácter científico destinados a promover o estudo, difusión, promoción ou especialización das ciencias e técnicas relacionadas coa saúde.
b) Remitir mensualmente á Secretaría Xeral Técnica da consellería con competencia en materia de sanidade unha relación de todos os recoñecementos de interese sanitario outorgados.
Artigo 2
As resolucións administrativas que se adoptan por delegación indicarán expresamente esta circunstancia e consideraranse ditadas polo órgano delegante.
Artigo 3
Exclúense da delegación recollida nesta resolución os supostos referidos no artigo 9.2 da Lei 40/2015, do 1 de outubro, de réxime xurídico do sector público.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
A Coruña, 16 de febreiro de 2017
CORRECCIÓN DE ERROS. Orde do 7 de abril de 2017 pola que se regula a oferta de prazas xuvenís dentro do programa Campaña de verán 2017 e se procede á súa convocatoria.
Consellería de Política Social — III. Outras disposicións — 25/04/2017

Advertido un erro na devandita orde, publicada no
Diario Oficial de Galicia
núm. 73, do 17 de abril de 2017, cómpre realizar a oportuna rectificación:
No anexo I A. Campamentos de verán 2017-Xeral, na páxina 17773, na data correspondente á actividade Explora O Courel, na instalación Albergue Municipal Quiroga, onde di: «1-8/07», debe dicir: «11-18/07».
ORDE do 8 de febreiro de 2017 pola que se modifica a autorización do centro privado Peñarredonda, do concello da Coruña.
Consellería de Cultura, Educación e Ordenación Universitaria — III. Outras disposicións — 01/03/2017

O representante da titularidade do centro privado Peñarredonda, do concello da Coruña, solicita a ampliación de dúas unidades de educación primaria e catro unidades de educación secundaria obrigatoria.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de dúas unidades de educación primaria e catro unidades de educación secundaria obrigatoria no centro privado cuxos datos se detallan a seguir:
Denominación: centro privado (CPR) Peñarredonda.
Código do centro: 15004460.
Domicilio: r/ Xenebra, 3.
Localidade: Elviña.
Código postal: 15009.
Concello: A Coruña.
Provincia: A Coruña.
Titular: Fomento de Centros de Enseñanza, S.A.
Composición resultante:
Educación primaria: doce unidades.
Educación secundaria obrigatoria: oito unidades
Bacharelato: catro unidades das modalidades de:
– Ciencias (dúas unidades).
– Humanidades e ciencias sociais (dúas unidades).
Segundo. Para a posta en funcionamento das unidades que se amplían a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de febreiro de 2017
RESOLUCIÓN do 16 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro da Orde do 15 de decembro de 2015 (Diario Oficial de Galicia número 244, do 23 de decembro) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2016.
Consellería do Medio Rural — III. Outras disposicións — 01/03/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro da Orde do 15 de decembro de 2015 (DOG nº 244, do 23 de decembro de 2015) pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias, e se convocan para o ano 2016, que figuran como anexo desta resolución. As ditas axudas foron aprobadas con cargo á aplicación orzamentaria 2016 13 03 713D 7810 (Promoción e comercialización agroalimentaria); proxecto 2011 00765 (Control da calidade); cun crédito orzamentario para o ano 2016 de 300.000 euros.
Santiago de Compostela, 16 de febreiro de 2017
RESOLUCIÓN do 16 de febreiro de 2017, da Dirección Xeral de Gandaría, Agricultura e Industrias Agroalimentarias, pola que se dá publicidade ás subvencións concedidas ao abeiro do Acordo do Consello da Xunta de Galicia, do 20 de abril de 2016, polo que se autoriza esta consellería para a concesión de subvencións aos consellos reguladores das denominacións de calidade para gastos de funcionamento.
Consellería do Medio Rural — III. Outras disposicións — 01/03/2017

De conformidade co disposto no artigo 15.1 da Lei 9/2007, do 13 de xuño, de subvencións de Galicia,
Dar publicidade ás subvencións concedidas ao abeiro do Acordo do Consello da Xunta de Galicia, do 20 de abril de 2016, polo que se autoriza a Consellería do Medio Rural para a concesión de subvencións aos consellos reguladores das denominacións de calidade para gastos de funcionamento, que figuran como anexo desta resolución. As ditas axudas foron aprobadas con cargo á aplicación orzamentaria 13.03.713D.481.1 (gastos de funcionamento dos consellos reguladores); proxecto 2012 00770; cun crédito orzamentario para o ano 2016 de 471.188,99 €.
Santiago de Compostela, 16 de febreiro de 2017
EXTRACTO da Orde do 7 de febreiro de 2017 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Consellería de Economía, Emprego e Industria — III. Outras disposicións — 02/03/2017

BDNS (Identif.): 331950
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarias
As asociacións de vendedores das prazas de abastos sen fins de lucro que estean legalmente constituídas e cuxo ámbito de actuación se desenvolva na Comunidade Autónoma de Galicia.
As agrupacións de persoas físicas e xurídicas, comunidades de bens ou calquera outro tipo de unidade económica, constituídas para os únicos efectos de compartir a unidade xerencial prevista nos puntos 3.1.1.e) e 3.1.2.e) do artigo 1 da orde, e cuxo ámbito de actuación se desenvolva na Comunidade Autónoma de Galicia.
Segundo. Obxecto
Subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 2.000.000 euros na aplicación orzamentaria 09.30.751A.781.
Quinto. Prazo de presentación de solicitudes
Un mes, que se contará a partir do día seguinte ao da publicación desta orde no Diario Oficial de Galicia.
Santiago de Compostela, 7 de febreiro de 2017
EXTRACTO da Orde do 7 de febreiro de 2017 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (IN220A).
Consellería de Economía, Emprego e Industria — III. Outras disposicións — 02/03/2017

BDNS (Identif.): 331970.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria no que o texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
Asociacións de comerciantes, de ámbito superior ao municipal ou federacións sen fins de lucro, que desenvolvan actuacións para a revitalización do comercio de proximidade e incentivación da demanda comercial, a través de fórmulas conxuntas e integrais que superen a capacidade de actuación das asociacións de comerciantes de ámbito municipal.
Segundo. Obxecto
Subvencións ás asociacións de comerciantes sen fins de lucro, de ámbito superior ao municipal, ou federacións, para a revitalización do comercio de proximidade e a incentivación do consumo a través do tícket de dinamización comercial.
Terceiro. Bases reguladoras
Publícanse conxuntamente na convocatoria.
Cuarto. Importe
Destínase un total de 500.000 € na aplicación orzamentaria 09.30.751A.781.
Quinto. Prazo de presentación de solicitudes
Un mes, que contará a partir do día seguinte á publicación desta orde no Diario Oficial de Galicia.
Santiago de Compostela, 7 de febreiro de 2017
RESOLUCIÓN do 16 de xaneiro de 2017 pola que se dá publicidade a unha encomenda de xestión ao medio propio Empresa de Transformación Agraria, S.A.
Consellería de Medio Ambiente e Ordenación do Territorio — III. Outras disposicións — 02/03/2017

1. Resolución da Consellería de Medio Ambiente e Ordenación do Territorio, do 22 de decembro de 2016, pola que se encomenda ao medio propio Empresa de Transformación Agraria, S.A. (Tragsa) a emenda das deficiencias sinaladas no informe final do fondo de reversión do Centro de Tratamento de Residuos Industriais de Galicia (CTRIG).
– Actividade: nas diferentes liñas de tratamento do CTRIG desenvolveranse traballos de obra civil e traballos de reparación das instalacións.
– Natureza e alcance do servizo técnico prestado: este servizo ten natureza intersubxectiva ao ter Tragsa a consideración de medio instrumental da Administración segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia: establécese un prazo de execución de 4 meses contado desde o día seguinte ao da sinatura da resolución de encargo dos traballos. Este prazo é susceptible de ser ampliado en 2 meses.
Santiago de Compostela, 16 de xaneiro de 2017
RESOLUCIÓN do 27 de marzo de 2017 pola que se publican as normas de funcionamento do Consello de Dirección desta axencia.
Axencia Galega de Desenvolvemento Rural — III. Outras disposicións — 04/04/2017

O 29 de decembro de 2016 o Consello de Dirección da Axencia Galega de Desenvolvemento Rural (Agader) aprobou as súas normas de funcionamento, ao abeiro do artigo 6.1.j) do Decreto 79/2001, do 6 de abril, polo que se aproba o Regulamento da Axencia Galega de Desenvolvemento Rural.
O artigo 15.3 da Lei 40/2015, do 1 de outubro, de réxime xurídico do sector público, sinala que as normas de funcionamento dos órganos colexiados que diten resolucións que teñan efectos xurídicos fronte a terceiros deberán ser publicados no boletín ou diario oficial da Administración pública en que se integran.
De conformidade coas facultades que teño conferidas en virtude do artigo 10.2.a) do Regulamento da Agader, aprobado polo Decreto 79/2001, do 6 de abril,
Publicar o Acordo do Consello de Dirección da Axencia Galega de Desenvolvemento Rural, do 29 de decembro de 2016, polo que se aproban as normas de funcionamento do Consello de Dirección.
O citado acordo incorpórase a esta resolución como anexo.
Santiago de Compostela, 27 de marzo de 2017
Acordo do Consello de Dirección da Agader, do 29 de decembro de 2016, polo que se aproban as normas de funcionamento do Consello de Dirección.
Ao abeiro do artigo 6.1.j) do Regulamento da Axencia Galega de Desenvolvemento Rural (Agader), que se aprobou polo Decreto 79/2001, do 6 de abril, apróbanse as normas de funcionamento do Consello de Dirección:
Primeira. No caso de imposibilidade para asistir ás sesións do Consello de Dirección da Agader, os membros deste poderán delegar a súa representación noutro membro do Consello de Dirección.
Segunda. Cando non exista o quórum necesario para a constitución do Consello de Dirección en primeira convocatoria, este constituirase en segunda convocatoria quince minutos despois da hora sinalada para a primeira. En segunda convocatoria quedará validamente constituído coa presenza da persoa titular da Presidencia e mais da Secretaría, ou de quen as substitúa, e da terceira parte dos seus membros.
Terceira. No suposto de ausencia, vacante ou enfermidade do secretario do Consello de Dirección, este será substituído polo membro asistente que, por proposta da persoa que desempeñe a Presidencia, os membros asistentes acorden ao inicio da reunión.
Cuarta. Estas normas de funcionamento do Consello de Dirección deixan sen efecto as aprobadas o 10 de outubro de 2005 e o 1 de marzo de 2007.
DECRETO 33/2017, do 9 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción dun itinerario peonil e ciclista na AC-130, treito Ares-Mugardos (punto quilométrico 0+320-3+980), nos concellos de Ares e Mugardos (clave AC/16/085.06).
Consellería de Infraestruturas e Vivenda — III. Outras disposicións — 04/04/2017

Antecedentes:
O 19 de xullo de 2016 publícase no Diario Oficial de Galicia (núm. 136) o Anuncio do 30 de xuño de 2016 polo que se somete ao trámite de información pública o proxecto de construción: itinerario peonil e ciclista na AC-130. Treito: Ares-Mugardos (p.q. 0+320-3+980), de clave AC/16/085.06, así como a relación individual de bens, dereitos e propietarios afectados polo proxecto referenciado.
Posteriormente, e tras a análise das alegacións e certificacións presentadas, o 20 de febreiro de 2017 se aproba o expediente de información pública e definitivamente o proxecto de construción: itinerario peonil e ciclista na AC-130. Treito: Ares-Mugardos (p.q. 0+320-3+980), de clave AC/16/085.06.
Este proxecto de construción ten por obxecto a execución dunha senda compartida peón-bici, desde o contorno do colexio CEIP Unión Mugardesa, no núcleo urbano de Mugardos, ata o CPI Conde de Fenosa, no núcleo urbano de Ares, ampliando a súa sección transversal para poder albergar novos elementos que pasarán a formar parte da nova plataforma.
As obras previstas comprenden o aumento do largo da calzada, a integración da senda na vía actual e a construción dunha zona de estacionamento preto do CEIP de Mugardos, debido a que existen problemas de seguridade vial ás horas punta de entrada e saída no colexio.
A competencia para a execución da expropiación forzosa, no ámbito das estradas non incorporadas á rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Vivenda e logo da deliberación do Consello da Xunta de Galicia, na súa reunión do día nove de marzo de dous mil dezasete,
Artigo único. Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción: itinerario peonil e ciclista na AC-130. Treito: Ares-Mugardos. (p.q. 0+320-3+980), de clave AC/16/085.06.
Santiago de Compostela, nove de marzo de dous mil dezasete
EXTRACTO da Orde do 23 de marzo de 2017 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se convocan para o ano 2017.
Consellería de Economía, Emprego e Industria — III. Outras disposicións — 06/04/2017

BDNS (Identif.): 340704.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
1. Programa entidades asociativas de persoas traballadoras autónomas. Serán beneficiarias aquelas entidades asociativas de persoas traballadoras autónomas de carácter intersectorial que estean inscritas no Rexistro de Asociacións Profesionais de Traballadores Autónomos de Galicia.
2. Programa entidades asociativas de centros especiais de emprego. Poderán ser beneficiarias das axudas previstas nesta orde as entidades asociativas de centros especiais de emprego de Galicia.
3. Programa entidades asociativas de empresas de inserción laboral. Poderán ser beneficiarias das axudas previstas nesta orde as entidades asociativas de empresas de inserción laboral de Galicia.
Segundo. Obxecto
Esta orde ten por obxecto sufragar os gastos de organización interna e funcionamento das entidades asociativas de traballadores autónomos, de entidades asociativas de centros especiais de emprego e de entidades asociativas de empresas de inserción laboral.
Terceiro. Bases reguladoras
Orde do 23 de marzo de 2017 pola que se establecen as bases reguladoras dos programas de subvencións para sufragar os gastos de funcionamento das entidades asociativas galegas de persoas traballadoras autónomas, das entidades asociativas de centros especiais de emprego e das entidades asociativas de empresas de inserción laboral, e se convocan para o ano 2017.
Cuarto. Importe
1. Programa I. Ten un importe de 190.000 euros.
2. Programa II. Ten un importe de 35.000 euros.
3. Programa III. Ten un importe de 25.000 euros.
Quinta. Prazo de presentación de solicitudes
O prazo xeral de presentación de solicitudes de todos os tipos de axudas do programa regulado nesta orde será dun mes contado desde o día seguinte ao da publicación desta orde no Diario Oficial de Galicia.
Santiago de Compostela, 23 de marzo de 2017
CORRECCIÓN DE ERROS. Orde do 31 de xaneiro de 2017 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao Sistema integrado de xestión e control.
Consellería do Medio Rural — III. Outras disposicións — 06/04/2017

Advertidos erros na dita orde publicada no
Diario Oficial de Galicia
núm. 22, do 1 de febreiro de 2017, cómpre facer as seguintes correccións:
No anexo III (Zonas de concentración parcelaria en que se admiten referencias identificativas correspondentes a planos de concentración), na páxina 4644 onde di: «... Concello Ordes; Código zona 5; Nome da zona Parada II», debe dicir: «... Concello Ordes, Código zona 6, Nome da zona Parada II».
Na páxina 4645 onde di: «... Concello Cospeito, Código zona 1, Nome da zona Goá», suprímese.
Na páxina 4645 onde di: «... Concello Mondoñedo, Código zona 1, Nome da zona Sasdónigas», debe dicir: «...Concello Mondoñedo, Código zona 2, Nome da zona Sasdónigas».
No anexo X (Informe e ficheiro informático que teñen que remitir as entidades de aconsellamento), na páxina 4672, na epígrafe Datos que conterá o ficheiro informático cos solicitantes que indican na súa solicitude única cada entidade de aconsellamento, na letra A) Identificación da entidade de aconsellamento; engádense os seguintes puntos:
«4. Nome e apelidos do técnico responsable da explotación.
5. NIF do técnico».
CORRECCIÓN DE ERROS. Orde do 6 de marzo de 2017 pola que se clasifica de interese para a investigación científica e o desenvolvemento tecnolóxico no ámbito sanitario a Fundación Hifas.
Vicepresidencia e Consellería de Presidencia, Administracións Públicas e Xustiza — III. Outras disposicións — 05/04/2017

Advertido un erro na dita orde publicada no
Diario Oficial de Galicia
número 61, do 28 de marzo de 2017, cómpre facer a seguinte corrección:
Na páxina 14664, no punto tres dos feitos, onde di: «A Fundación, segundo consta no artigo 7 dos seus estatutos, ten por obxecto o estudo, potenciación e divulgación da aplicación dos fungos, a micoloxía e outros ámbitos de coñecemento tecnolóxico á saúde humana e animal, á alimentación funcional e á mellora ambiental», debe dicir: «A Fundación, segundo consta no artigo 7 dos seus estatutos, ten por obxecto o estudo, potenciación e divulgación da aplicación dos fungos, a micoloxía e outros ámbitos de coñecemento biotecnolóxico á saúde humana e animal, á alimentación funcional e á mellora ambiental, e o fomento da micoterapia e outras terapias complementarias cara a un enfoque médico integrativo».
DECRETO 41/2017, do 30 de marzo, polo que se dispón o nomeamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 10/04/2017

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles son nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que, de conformidade co artigo 10.3 do regulamento, serán nomeados por proposta das persoas titulares das consellerías con representación no Consello de Administración.
En consecuencia, vistas as propostas de cesamento e nomeamento precisas para a renovación dun vogal representante da Consellería de Infraestruturas e Vivenda, por proposta da conselleira do Mar e logo de deliberación do Consello da Xunta de Galicia na súa reunión do día trinta de marzo de dous mil dezasete,
DISPOÑO:
Artigo único.
O nomeamento de Ignacio Maestro Saavedra como vogal titular do Consello de Administración do ente público Portos de Galicia, en representación da Consellería de Infraestruturas e Vivenda.
Santiago de Compostela, trinta de marzo de dous mil dezasete
DECRETO 42/2017, do 30 de marzo, polo que se dispón o nomeamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 10/04/2017

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles son nomeados polo Consello da Xunta de Galicia, por proposta do presidente do ente público Portos de Galicia, agás os representantes da Administración autonómica, que serán nomeados por proposta das persoas titulares das consellerías.
O artigo 10.4 do Decreto 227/1995, do 20 de xullo, sinala, entre outros vogais representantes dos sectores económicos relacionados coas actividades portuarias, tres en representación das cámaras de comercio de Galicia.
En consecuencia, vistas as propostas de cesamento e nomeamento precisas para a renovación dun vogal representante da Cámara de Comercio da Provincia da Coruña, por proposta da conselleira do Mar e logo de deliberación do Consello da Xunta de Galicia na súa reunión do día trinta de marzo de dous mil dezasete,
DISPOÑO:
Artigo único.
O nomeamento de Juan Antonio Quiroga Lage como vogal titular do Consello de Administración do ente público Portos de Galicia, en representación da Cámara de Comercio da Provincia da Coruña.
Santiago de Compostela, trinta de marzo de dous mil dezasete
DECRETO 40/2017, do 30 de marzo, polo que se dispón o cesamento dun vogal do Consello de Administración do ente público Portos de Galicia.
Consellería do Mar — II. Autoridades e persoal — 10/04/2017

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles son nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica, que serán nomeados por proposta das persoas titulares das consellerías.
O artigo 10.4 do Decreto 227/1995, do 20 de xullo, sinala, entre outros vogais representantes dos sectores económicos relacionados coas actividades portuarias, tres en representación das cámaras de comercio de Galicia.
En consecuencia, vistas as propostas de cesamento e nomeamento precisas para a renovación dun vogal representante da Cámara de Comercio da Provincia da Coruña, por proposta da conselleira do Mar e logo de deliberación do Consello da Xunta de Galicia na súa reunión do día trinta de marzo de dous mil dezasete,
DISPOÑO:
Artigo único.
O cesamento de Marcelo Castro-Rial Schuler como vogal do Consello de Administración do ente público Portos de Galicia, en representación da Cámara de Comercio da Provincia da Coruña, agradecéndolle os servizos prestados.
Santiago de Compostela, trinta de marzo de dous mil dezasete
DECRETO 39/2017, do 30 de marzo, polo que se dispón o cesamento dunha vogal do Consello de Administración do ente público Portos de Galicia.
Consellería do Mar — II. Autoridades e persoal — 10/04/2017

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do regulamento do ente aprobado polo Decreto 227/1995, do 20 de xullo. No citado artigo sinálase a composición do Consello de Administración, así como a forma de nomeamento e cesamento dos seus vogais, todos eles son nomeados polo Consello da Xunta de Galicia por proposta do presidente do ente público Portos de Galicia, agás os representantes da Administración autonómica que, de conformidade co artigo 10.3 do regulamento, serán nomeados por proposta das persoas titulares das consellerías con representación no Consello de Administración.
En consecuencia, vistas as propostas de cesamento e nomeamento precisas para a renovación dun vogal representante da Consellería de Infraestruturas e Vivenda, por proposta da conselleira do Mar e logo de deliberación do Consello da Xunta de Galicia na súa reunión do día trinta de marzo de dous mil dezasete,
DISPOÑO:
Artigo único.
O cesamento de Helena de Lucas de Santos como vogal do Consello de Administración do ente público Portos de Galicia, en representación da Consellería de Infraestruturas e Vivenda, agradecéndolle os servizos prestados.
Santiago de Compostela, trinta de marzo de dous mil dezasete
CORRECCIÓN DE ERROS. Orde do 24 de marzo de 2017 pola que se modifica a Orde do 31 de decembro de 2016 pola que se establecen as bases e se regula o procedemento para a concesión, en réxime de concorrencia competitiva, de axudas para investimentos que fomenten a pesca sustentable para propietarios de buques pesqueiros, cofinanciadas co Fondo Europeo Marítimo e de Pesca (FEMP), e se convoca para o ano 2017 o dito procedemento, tramitado como expediente anticipado de gasto.
Consellería do Mar — III. Outras disposicións — 10/04/2017

Advertidos erros na referida orde publicada no DOG nº 66, do 4 de abril de 2017, cómpre facer as seguintes correccións:
Nas páxinas 15981 e 15982, no anexo VIII, onde di:
«Importe máximo da prima. Paralizacións definitivas.
* Para buques con menos de 18 m de eslora engadíuselle o factor corrector.
1 Entenderase por eslora a eslora total que figura no Rexistro Xeral da Frota Pesqueira.
Importe máximo da prima. Acondicionamento do buque para actividades distintas da pesca comercial.
2 Entenderase por eslora a eslora total que figura inscrita no Rexistro Xeral da Frota Pesqueira».
Debe dicir:
«Importe máximo da prima. Paralizacións definitivas.
* Para buques con menos de 18 m de eslora engadíuselle o factor corrector.
1 Entenderase por eslora: a eslora total que figura no Rexistro Xeral da Frota Pesqueira.
Importe máximo da prima. Acondicionamento do buque para actividades distintas da pesca comercial.
2 Entenderase por eslora: a eslora total que figura inscrita no Rexistro Xeral da Frota Pesqueira».
ORDE do 16 de marzo de 2017 pola que se autoriza a apertura e funcionamento do centro privado Quelqum Formación Profesional, no concello de Santiago de Compostela (A Coruña).
Consellería de Cultura, Educación e Ordenación Universitaria — III. Outras disposicións — 10/04/2017

A representante de Quelqum Servicios para Empresas, S.L. solicita a apertura e funcionamento do centro privado Quelqum Formación Profesional, de Santiago de Compostela, para impartir o ciclo formativo de grao superior de Márketing e publicidade.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a apertura e funcionamento do centro privado Quelqum Formación Profesional, co que o centro configurado queda como se sinala a seguir:
Denominación xenérica: centro privado (CPR).
Denominación específica: Quelqum Formación Profesional.
Código do centro: 15033061.
Domicilio: Severino Riveiro Tomé, 9, baixo.
Código postal: 15702.
Localidade: Santiago de Compostela.
Concello: Santiago de Compostela.
Provincia: A Coruña.
Titular: Quelqum Servicios para Empresas, S.L.
Ensinanzas que se autorizan:
1 ciclo formativo de grao superior de Márketing e publicidade (2 unidades para 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de marzo de 2017
RESOLUCIÓN do 29 de marzo de 2017 pola que se dá publicidade ás axudas concedidas ao abeiro da Orde do 19 de decembro de 2016 (Diario Oficial de Galicia número 4, do 5 de xaneiro de 2017), pola que se establecen as bases reguladoras da subvención destinada a concellos de Galicia para a dotación de novidades editoriais en galego en formato físico, con destino ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 10/04/2017

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no
Diario Oficial de Galicia
das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 13 da orde de convocatoria, esta resolución publicarase no DOG, no portal da Rede de bibliotecas de Galicia (www.rbgalicia.xunta.gal) e na páxina web oficial da Secretaría Xeral de Cultura. Esta publicación substituirá a notificación persoal e producirá os mesmos efectos. Por tanto,
RESOLVO:
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 10.20.432A.760.2 do procedemento CT224A, de subvencións destinadas a concellos de Galicia para a dotación de novidades editoriais en galego en formato físico, con destino ás bibliotecas e/ou axencias de lectura públicas de titularidade municipal, integradas na Rede de bibliotecas de Galicia.
Santiago de Compostela, 29 de marzo de 2017
CORRECCIÓN DE ERROS. Orde do 7 de febreiro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II, de axudas a persoas traballadoras autónomas pola contratación indefinida de persoas asalariadas, e se convoncan para o ano 2017.
Consellería de Economía, Emprego e Industria — III. Outras disposicións — 10/04/2017

Advertidos erros na citada orde publicada no Diario Oficial de Galicia número 50, do luns,13 de marzo de 2017, cómpre facer as seguintes correccións:
Na páxina 12382, ao finalizar o artigo 29, engadir un artigo 29 bis:
«Artigo 29 bis. Devolución voluntaria da subvención
De acordo co establecido no artigo 64 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, as entidades beneficiarias poderán realizar, sen o requirimento previo da Administración, a devolución total ou parcial da subvención concedida, mediante o seu ingreso na conta ES82 2080 0300 8731 1006 3172, en concepto de devolución voluntaria da subvención.
En todo caso, a persoa beneficiaria deberá presentar ante o órgano concedente copia xustificativa da devolución voluntaria realizada, na que conste a data do ingreso, o seu importe e o número do expediente e denominación da subvención concedida».
Na páxina 12389, no artigo 38.1.f) 1º, onde di: «Declaración responsable da persoa solicitante da subvención sobre a composición da súa unidade familiar, de acordo co modelo do anexo IV-A, sempre que o autorice segundo o anexo V-A»; debe dicir: «Declaración responsable da persoa traballadora pola que se solicita a subvención sobre a composición da súa unidade familiar, de acordo co modelo do anexo IV-A, sempre que o autorice segundo o anexo V-A».
Na páxina 12390, no artigo 39.2, onde di: «Consultaranse, ademais, os seguintes datos cando a persoa interesada faga constar no anexo IV-A que pertence a unha familia en que todos os seus membros están desempregados:»; debe dicir: «Consultaranse, ademais, os seguintes datos cando a persoa traballadora pola que se solicita a subvención faga constar no anexo IV-A que pertence a unha familia en que todos os seus membros están desempregados:».
Na páxina 12392, no artigo 42.1, onde di: «De non achegarse con anterioridade, o pagamento das subvencións quedará condicionado á presentación da documentación xustificativa para o pagamento no prazo, nos termos e no modo establecidos na resolución de concesión ou, de ser o caso, ata o 20 de decembro de 2016»; debe dicir: «De non achegarse con anterioridade, o pagamento das subvencións quedará condicionado á presentación da documentación xustificativa para o pagamento no prazo, nos termos e no modo establecido na resolución de concesión ou, de ser o caso, ata o 20 de decembro de 2017».